Publication: Magyar Közlöny
Issue: MK-2003-2 (Year: 2003, Number: 2)
Era: 1990-2004
Section: Melléklet az 1/2003. (I. 8.) GKM rendelethez
Paragraph Index: 811

11. Elsõ hitelesítés 11.1. Elsõ hitelesítési vizsgálatok A mérlegek a mûködési tartományukon belül (alsó és felsõ mérési határ, valamint a legkisebb és a legnagyobb sebesség értékek között) feleljenek meg a 6., 7.2., 8. és 9. pontokban elõírt metrológiai követelményeknek, a névleges határozatlansági zónára (Un) vonatkozó adott termék vagy termékek alkalmazása mellett. Az elsõ hitelesítést az illetékes hitelesítõ szervezet végzi egy vagy két lépésben. 11.1.1. Az elsõ lépés vizsgálatai Statikus vizsgálatok végrehajtása a 10.2.1.1. szerint. 11.1.2. A második lépés vizsgálatai A határozatlansági zónát és a beállítási hibát az V. fejezetben leírt módszerek egyikével kell ellenõrizni olyan termékek felhasználásával, amelyekhez a berendezést szánták. Minden esetben legalább az egyik vizsgálat az alsó mérési határon történjen. Vita esetén az V. fejezet 13.3. pont „C” módszere számít mértékadó módszernek. 11.2. A vizsgálathoz szükséges eszközök biztosítása A vizsgálat céljaira a hitelesítõ szervezet a kérelmezõtõl igényelhet ellenõrzõ terheket, mozgató eszközöket, megfelelõen képzett személyzetet és a szükséges ellenõrzõ berendezéseket. 11.3. Az elsõ hitelesítés helye Az elsõ lépés a gyártó telephelyén vagy az illetékes hitelesítõ szervezettel egyeztetett más alkalmas helyen folytatható le; a második lépést a telepítés helyén kell elvégezni. Amennyiben az elsõ hitelesítés egy lépésben történik, azt a telepítés helyén kell végrehajtani.

Source: https://magyarkozlony.hu/hivatalos-lapok/599fd4fa8b0976f84e57a6b419db344011e71e20/dokumentumok/805112a7a69b0fec7bedb29517e0d4d8b283cf4c/letoltes